CELEX: 62013CN0587
Language: et
Date: 2013-11-20 00:00:00
Title: Kohtuasi C-587/13 P: Banco Bilbao Vizcaya Argentaria, S.A. 20. novembril 2013 esitatud apellatsioonkaebus Üldkohtu (kaheksas koda) 9. septembri 2013 . aasta määruse peale kohtuasjas T-429/11: Banco Bilbao Vizcaya Argentaria versus komisjon

18.1.2014   
            
            
               ET
            
            
               Euroopa Liidu Teataja
            
            
               C 15/12
            
         Banco Bilbao Vizcaya Argentaria, S.A. 20. novembril 2013 esitatud apellatsioonkaebus Üldkohtu (kaheksas koda) 9. septembri 2013. aasta määruse peale kohtuasjas T-429/11: Banco Bilbao Vizcaya Argentaria versus komisjon
   (Kohtuasi C-587/13 P)
   2014/C 15/17
   Kohtumenetluse keel: hispaania
   
      Pooled
   
   
      Apellant: Banco Bilbao Vizcaya Argentaria, S.A. (esindajad: advokaadid J. Ruiz Calzado, M. Núñez Müller ja J. Domínguez Pérez)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada vaidlustatud kohtumäärus;
            
         
               —
            
            
               tunnistada tühistamishagi kohtuasjas T-429/11 vastuvõetavaks ja suunata kohtuasi tagasi Üldkohtusse sisulise otsuse tegemiseks; ja
            
         
               —
            
            
               mõista kõik kohtukulud kummaski kohtuastmes välja komisjonilt.
            
         
      Väited ja peamised argumendid
   
   
               1)
            
            
               Üldkohus rikkus Liidu õigust, tõlgendades vääralt kohtupraktikat, mis käsitleb tegeliku abisaaja mõistet, selleks et analüüsida hagide vastuvõetavaust, mis esitati otsuste peale, millega tunnistatakse abikava ebaseaduslikuks ja kokkusobimatuks. Täpsemalt:
               
                           —
                        
                        
                           Üldkohus tõlgendas vääralt kohtupraktikat, mis käsitleb tegeliku abisaaja mõistet ja moonutas fakte, kui kohaldas seda hageja tehingutele, mis leidsid aset pärast 21. detsembrit 2007;
                        
                     
                           —
                        
                        
                           Üldkohus rikkus samuti õigusnormi seoses tehingutega, mis leidsid aset enne 21. detsembrit 2007, tõlgendades tegeliku abisaaja mõistet kohtupraktikas.
                        
                     
         
               2)
            
            
               Üldkohus rikkus õigusnormi, tõlgendades ELTL artikli 263 neljanda lõigu lõpuosa. Üldkohus rikkus õigusnormi, kinnitades et sellised riigiabi kavasid käsitlevad otsused nagu vaidlusalune otsus, nõuavad rakendusmeetmeid asutamislepingu uue sätte tähenduses.
            
         
               3)
            
            
               Üldkohus rikkus õigusnormi, tehes otsuse, mis rikub õigust tõhusale õiguskaitsevahendile. Vaidlustatud kohtumäärus lähtub selle õiguse puhtalt teoreetilisest mõistest, mis takistab apellandil kasutada tavapärastel tingimustel ja seaduslikult eelotsusemenetlust, et asjaomast otsust vaidlustada.